न्यूयॉर्क में इस बॉलीवुड एक्टर के घर पर ऋषि कपूर ने खाए गर्मागर्म फुलके, देखें Photo  
अनुपम खेर के घर पहुंचे ऋषि कपूर
नीतू कपूर भी थीं उनके साथ
गर्मागर्म चपातियों का लिया लुत्फ
बॉलीवुड एक्टर ऋषि कपूर (Rishi Kapoor) और उनकी पत्नी नीतू सिंह (Neetu Kapoor) ने न्यूयॉर्क में एक्टर अनुपम खेर (Anupam Kher) के घर पर लजीज भारतीय लंच का लुत्फ उठाया. ऋषि कपूर (Rishi Kapoor) ने एक फोटो शेयर की है, जिसमें वह चपाती पकड़े नजर आ रहे हैं, वहीं अनुपम खेर और नीतू कपूर मुस्कुराते हुए नजर आ रहे हैं.  इस फोटो के कैप्शन में ऋषि कपूर (Rishi Kapoor) ने लिखा है, 'अनुपम खेर (Anupam Kher) के घर लंच पर. लंबे समय के बाद मुझे आटे का अच्छा फुल्का खाने को मिला है. यह मजेदार खाना उनके फ्राईडे दादू ने बनाया है.'

At Anupam Kher's apartment for lunch. Had the correct “aate(flour) ka phulka( Indian bread) after a while. Great food made by his man Friday Daddu pic.twitter.com/rqjo42qFFM

वहीं, बॉलीवुड एक्टर अनुपम खेर (Anupam Kher) ने भी एक फोटो शेयर की है, जिसमें वे नीतू कपूर और ऋषि कपूर (Rishi Kapoor) के साथ नजर आ रहे हैं. अनुपम खेर ने इस फोटो को शेयर करते हुए लिखा है कि वह अपने घर पर लंच के दौरान स्टार दंपत्ति को पाकर खुश हैं. इस तरह ऋषि कपूर और नीतू कपूर की मौजूदगी पर उन्होंने खुशी जताई है. 
A post shared by Anupam Kher (@anupampkher) on Jul 21, 2019 at 1:37pm PDT
अनुपम खेर (Anupam Kher) ने इस फोटो के कैप्शन में लिखा हैः 'घर पर लंच के लिए नीतू जी, ऋषि और संतोष को पाकर खुश हूं. जैसा नीतू जी ने बिल्कुल सही कहा कि हमने कभी नहीं सोचा था हम न्यूयॉर्क में इस प्रकार मेरे घर पर मिलेंगे. लेकिन मैं हमेशा कहता हूं कि 'कुछ भी हो सकता है'. दत्तू उनके लिए खास तौर पर खाना पकाकर बेहद खुश हैं.' अनुपम खेर, ऋषि कपूर (Rishi Kapoor) और नीतू कपूर (Neetu Kapoor) की ये फोटो सोशल मीडिया पर जमकर वायरल हो रही है.